Nekkenti deg unadi-agi-nteɣ nebɣa ad nẓerr amawal ma d aɣbalu agejdan uɣur ttuɣalen yimeskaren deg unadi-nsen, ma ddan wawalen-agi atraren di tmetti, ma semrasen-ten yimdanen, ad nẓerr daɣen ma ttwaqeblen di tmetti. Ma ur ttwaqeblen ara acimi, ad neɛreḍ daɣen ad d-nefk tifrat, i wakken ad xedmen yimeskaren lsas iṣeḥḥan s way-s ara xedmen asegzawal ara yesnernin tutlayt, d wawalen atraren ara yettwaqeblen di tmetti war uguren, asegzawal agejdan uɣur ara ttuɣalen yimnadiyen di tezrawin-nsen mebla akukru.